อัดร่าง ก.ม.คุ้มครองสวัสดิภาพครอบครัว 
เมินดูแลผู้ถูกกระทำ-ผลิตซ้ำความรุนแรง ขัด ม.77 ไร้การมีส่วนร่วม,เมื่อวันที่ 10 ส.ค.ในเวทีเสวนา รื้อร่าง พ.ร.บ.คุ้มครองสวัสดิภาพบุคคลในครอบครัว : เสียงจากผู้ถูกกระทำและภาคสังคม น.ส.อุษา เลิศศรีสันทัด ผอ.มูลนิธิผู้หญิง กล่าวว่า ตามที่กรมกิจการสตรีและสถาบันครอบครัว กระทรวงการพัฒนาสังคมและความมั่นคงของมนุษย์ (พม.) ได้จัดทำร่าง พ.ร.บ. คุ้มครองสวัสดิภาพบุคคลในครอบครัว พ.ศ.  เพื่อใช้แทน พ.ร.บ.คุ้มครองผู้ถูกกระทำด้วยความรุนแรงในครอบครัว พ.ศ.2550 ที่บังคับใช้อยู่ พบว่าร่างที่จัดทำขึ้น ใหม่เน้นรักษาความสัมพันธ์อันดีของครอบครัว ขณะที่ให้โอกาสผู้กระทำความรุนแรงมากขึ้น โดยเน้นการไกล่เกลี่ย แต่ไม่ได้ทำให้ผู้กระทำรู้สึกผิดเพื่อปรับปรุงพฤติกรรม ทั้งที่เป็นความผิดอาญา ทั้งไม่มีการติดตามผล ทำให้ผู้ถูกกระทำต้องเผชิญแก้ปัญหาด้วยตนเอง หัวใจสำคัญการดูแลคุ้มครองสวัสดิภาพผู้ถูกกระทำกลับหายไป เหมือนปล่อยเกียร์ว่างแล้วให้ศูนย์ส่งเสริมและพัฒนาครอบครัวของ สค.ไปดูแล ไกล่เกลี่ย ซึ่งกังวลว่าจะนำไปสู่ความรุนแรงเพิ่มขึ้น เครือข่ายที่ทำงานด้านผู้หญิง เด็ก และครอบครัวได้เสนอ สค.ทบทวนแล้ว,แต่ก็ไม่ได้รับการพิจารณา ขณะนี้ร่าง พ.ร.บ.ดังกล่าวอยู่ในขั้นการพิจารณาของคณะกรรมการกฤษฎีกา ซึ่งเครือข่ายก็ได้ไปยื่นขอให้ทบทวนอีกเมื่อวันที่ 2 มิ.ย.ที่ผ่านมา จากนี้คงต้องส่งเสียงดังๆถึงรัฐบาลให้ยับยั้งเพื่อทบทวน เพราะเป็นกฎหมายที่ไม่มีประสิทธิภาพ ไม่สามารถคุ้มครองผู้ประสบปัญหาได้จริง และไม่มีความชัดเจนในทางปฏิบัติ อีกทั้งขัดต่อรัฐธรรมนูญมาตรา 77 เพราะเปิดรับฟังความคิดในวงแคบมาก,ด้าน รศ.ดร.กฤตยา อาชวนิจกุล จากสถาบันวิจัยประชากรและสังคม ม.มหิดล กล่าวว่า หลายมาตราในร่าง พ.ร.บ.เป็นการผลิตซ้ำความรุนแรง ละเมิดหลักการสิทธิขั้นพื้นฐานที่สำคัญ ส่วน ดร.วราภรณ์ แช่มสนิท ผู้จัดการแผนงานสุขภาวะผู้หญิง สมาคมเพศวิถีศึกษา กล่าวว่า ร่าง พ.ร.บ.ฉบับนี้วางระบบงานให้รวมศูนย์การทำงานที่ สค. ขณะนี้นางฐานิชชา ลิ้มพานิช ผู้จัดการมูลนิธิเครือข่ายครอบครัว ระบุว่า ในร่างให้ความสำคัญเรื่องการจดทะเบียนสมรสและการหย่า แต่ไม่ได้เน้นแก้ปัญหาความรุนแรงในครอบครัวที่แท้จริง,พ.ต.อ.หญิง ปวีณา เอกฉัตร จากชมรมพนักงานสอบสวนหญิง กล่าวว่า บทบาทเจ้าหน้าที่ตำรวจตาม พ.ร.บ.คุ้มครองผู้กระทำความรุนแรงในครอบครัว พ.ศ.2550 เดิมให้อำนาจดูแลคุ้มครองผู้ถูกกระทำอย่างทันท่วงที แต่ร่างใหม่กลับลดบทบาท.
ในเวทีเสวนา รื้อร่าง พ.ร.บ.คุ้มครองสวัสดิภาพบุคคลในครอบครัว : เสียงจากผู้ถูกกระทำและภาคสังคม น.ส.อุษา เลิศศรีสันทัด ผอ.มูลนิธิผู้หญิง กล่าวว่า ตามที่กรมกิจการสตรีและสถาบันครอบครัว
รื้อร่าง,อุษา เลิศศรีสันทัด,คุ้มครองสวัสดิภาพบุคคล,ความรุนแรง,ครอบครัว,การศึกษา